"ร้านสมพร" ร้านอาหารอีสาน จิ้มจุมอร่อย !!

ร้านนี้ตั้งอยู่ในซอยพหลโยธิน35 ฝั่งเดียวกับเมเจอร์รัชโยธิน เมื่อเลี้ยวเข้าซอยมาให้ตามแผนที่มาครับ ซอยค่อนข้างแคบขับรถระวังสักนิด ขับมาเรื่อยๆ จะเจอร้านอยู่ตรงหัวมุม สังเกตยากสักหน่อย ข้างๆ ร้านจะจอดรถได้ประมาณ 4 คันครับ ถ้าเต็มแล้วจะหาที่จอดยากมากๆ ร้านเป็นร้านอาหารธรรมดา เพิงๆ ความสะอาดไม่ค่อยสะอาดครับ อาจไปตอนฝนตกทำให้เปียกๆ ดูไม่ค่อยสะอาด การบริการยังไม่ประทับใจแต่ละคนหน้าบึ้งๆ ทั้งนั้น สำหรับอาหารที่ทานนะครับ

1. จิ้มจุ่มเนื้อ จิ้มจุ่มหม้อดิน ใส่น้ำซุปรสชาติดี หอมเครื่องเทศ เนื้อที่ให้มาสดน่าทาน มีไข่ตอกแบ้ววางมาให้ในจาน ผักสดใช้ได้ ทานกับน้ำจิ้มสองแบบ คือ แบบสุกี้ กับแบบแจ่ว ใช้ได้ครับ
2. ใส้ทอด ใส้หมูทอดจนเหลือง โรยด้วยกระเทียมเจียว จานนี้ทอดออกมาไม่กรอบ เลยไม่ค่อยอร่อยครับ
3. ก้อยคั่ว เนื้อวัวสับ เอาไปทำก้อย แล้วคั่วให้สุก รสชาติเข้มข้น ทานแกล้มกับกระเทียม พริกสด อร่อยมาก
4. ปากเป็ดทอด ปากเป็ดหมักซอส เอาไปทอดจนกรอบ ทานเล่นๆ เพลินๆ ครับ
5. ส้มตำ เส้นมะละกอกรอบ ตำแซบใช้ได้เลย
6. เสือร้องไห้ เนื้อติดมันหมัก ย่างจนสุกหอม ทานกับแจ่ว อร่อยมากๆ จานนี้7. ยำแหนมสด แหนมแท่งๆเอามาหั่นพอดีคำ ยำกับเครื่องยำ จานนี้ยังไม่โดนครับ

โดยรวม ร้านนี้เป็นร้านอาหารอิสานที่รสชาติใช้ได้ แต่เรื่องการบริการกับสถานที่น่าจะปรับปรุงสักหน่อย เพื่อนๆ ผ่านมาลองมาทานกันดูนะครับ !!